stanford-oval/wikipedia huggingface dataset:
אופנה איטית
עקרונות האופנה האיטית

עקרונות האופנה האיטית כוללת: ייצור מספר קטן של פרטים, שימוש בטכניקות מלאכה מסורתיות, שימוש בחומרים מקומיים שגודלו עם כמה שפחות כימיקלים, איכות מעולה של חומרי הגלם, השקעה זמן מרובה יחסית בייצור הבגדים כך שניתן יהיה להשתמש בהם שנים ארוכות. תהליך הייצור נעשה בתנאי עבודה הוגנים תוך הקפדה על שמירה על הסביבה. העיצוב אינו מושפע ממגמות אופנה חולפות. רמת השיווק והמכירה, עידוד קניה מדודה, קניית בגדים משומשים ומניעת בזבוז.
אופנה איטית מחזיקה עקרונות דומים לאופנה אתית או אופנה בת קיימא (sustainable fashion). ייצור אופנה על תפיסות אלו מתבסס על : שכר הוגן לעובדים, שמירה על זכויות עובדים, הימנעות משימוש בחומרים מרעילים ובשימוש בחומרים כימיים מזיקים בייצור הבגד, שימוש בחומרי ייצור ידידותיים לסביבה, מינימום בשימוש במים, יעילות השימוש באנרגיה, הימנעות מבזבוז, שמירה על תקנים בני קיימא, מיחזור, שמירה על זכויות בעלי חיים, תפירה איכותית ועוד.
מלתחת קפסולה ומחדוש בגדים הם מגמות נוספות המשלימות את תתפיסת האופנה האיטית. חלק ניכר מהבגדים המאד ייחודיים הללו נקראים גם אמנות נלבשת. חלק ניכר נעשה ביד או בשילוב של תפירת במכונה ותפירה ביד, באופני ייצור שונים כגון רקימה, הטלאה, הוספת קטעי תחרה סרוגים וגם בתפירה איטית.
בעבר, במערב, תיקונים והטלאה נחשבו פעולות שיש להסתירם. לעומת זאת, בתרבויות היפנית וההודית תיקון נחשב ככבוד לבגד. בשתי התרבויות תיקון בגדים וחפצים אחרים, נעשה כך שהתיקון נראה לעין. שיטת התיקונים היפנית נקראת בורו וההודית - קנטה.
ראו גם

אופנה מהירה
מזון איטי
תנועת האטה
בורו (טקסטיל)
מיחזור משביח לבגדים
תפירה איטית
הערות שוליים

↑  JOHANSSON, ELEONOR, Slow fashion: the answer for a sustainable fashion industry?, University of Borås, 2010
↑  Fletcher, Kate (1 ביוני 2007). "Slow fashion". The Ecologist. נבדק ב-2018-05-26. {{cite web}}:  (עזרה)
↑  Kuusk, Kristi; Tomico, Oscar; Langereis, Geert; Wensveen, Stephan, Crafting smart textiles—a meaningful way towards societal sustainability in the fashion field?, The Nordic Textile Journal 1, 2012, עמ' 6–15
↑  Sojin Jung, Byoungho Jin, Sustainable Development of Slow Fashion Businesses: Customer Value Approach, Sustainability 8, 2016-06-08, עמ' 540 doi: 10.3390/su8060540
↑  ייצור אופנה בת קיימא
↑  Donna Lawson, OLDIES BUT GOODIES, 1977, New York: Butterick, 1977. (באנגלית)
↑  Bruna Villa Todeschini, Marcelo Nogueira Cortimiglia, Daniela Callegaro-de-Menezes, Antonio Ghezzi, Innovative and sustainable business models in the fashion industry: Entrepreneurial drivers, opportunities, and challenges, Business Horizons, THE GENERATIVE POTENTIAL OF EMERGING TECHNOLOGY 60, 2017-11-01, עמ' 759–770 doi: 10.1016/j.bushor.2017.07.003
↑  Maria Da Conceica`o, [0-670-75416-1 WEARABLEART], 1979, New York: The Viking, 1979. (באנגלית)
↑  Claire Wellesley-Smith, Slow Stitch, Mindful and conteplative textile art, London: Batsford, 2015, ISBN 9781849942997. (באנגלית)
↑  VISIBLE MENDING: Does it count if it wasn't torn in the first place?, Just Wear It Society (באנגלית)(הקישור אינו פעיל)
| --- | --- |
בקרת זהויות :  NKC: ph1107630
איילת טל

| --- | --- |
אין תמונה חופשית
 לידה:  1962 (בת 62 בערך) 
 מקום לימודים:  אוניברסיטת פרינסטון  אוניברסיטת תל אביב 
 מנחה לדוקטורט:  David P. Dobkin 
 מוסדות:  הטכניון – מכון טכנולוגי לישראל 
 
איילת טל (נולדה ב-1962) היא חוקרת ישראלית בתחום גאומטריה חישובית וגרפיקה ממוחשבת, פרופסור מן המניין להנדסת חשמל בטכניון. משמשת כסגנית הדיקן לתארים מתקדמים.
ביוגרפיה

לטל תואר ראשון במתמטיקה ומדעי המחשב מאוניברסיטת תל אביב. בשנת 1995 קיבלה דוקטורט במדעי המחשב מאוניברסיטת פרינסטון. עבודת הגמר שלה, אנימציה והדמיה של אלגוריתמים גאומטריים, הייתה בהנחיית פרופסור דייוויד פ. דובקין (אנ').
היא פרופסור להנדסת חשמל בטכניון, ומחזיקה בקתדרה ע"ש אלפרד ומריון באר להנדסה בטכניון. בנוסף, היא משמשת כיועצת לקידום נשים במדע והנדסה באוניברסיטה.
תחומי המחקר שלה כוללים גאומטריה חישובית, גרפיקה ממוחשבת, מודלים גאומטריים ועיבוד גאומטרי. בנוסף, היא חקרה את יישומי הראייה הממוחשבת בתחום הארכאולוגיה.
הכרה

טל הייתה הנואמת המרכזית בכנס Computer Graphics International בשנת 2015.
חיים אישיים

טל נשואה ויש לה שלושה ילדים
הערות שוליים

↑  🥇 ProtectedPool ➤ Most Powerful and Safest Web3 Smart DeFi Wallet 🔐, pp.one (באנגלית)
↑  Jeff Richard, Achieving Academic & STEM Success, Medium, ‏2017-07-11 (באנגלית)
1 2  Computer Graphics International 2015, cgi2015.unistra.fr
↑  אילת טל - חברת סגל - הפקולטה להנדסת חשמל ע"ש ויטרבי, באתר טכניון
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איילת טל".
| --- | --- |
בקרת זהויות :  NLI: 987007407800805171  dblp: 54/3491  LCCN: nr95002293  MGP: 82179  VIAF: 29420888   WorldCat (עם VIAF): 29420888
איבר (תורת הקבוצות)

בתורת הקבוצות, איבר הוא פריט מתוך קבוצה. קבוצה מוגדרת באמצעות האיברים השייכים אליה. בתורת הקבוצות הנאיבית איבר יכול להיות כל עצם גשמי או מופשט, אך בדרך כלל איבר הוא אובייקט מתמטי. ניתן להציג קבוצה באמצעות סוגריים מסולסלים, שביניהם מפורטים כל איברי הקבוצה (כל האיברים שונים זה מזה, ואין חשיבות לסדר הופעת האיברים), למשל הנוסחה  A=\{a,19,7\} אומרת שקבוצה בשם  A מכילה שלושה איברים: האות האנגלית  a והמספרים 19 ו־7. ניתן גם להגדיר קבוצה באמצעות כלל המגדיר את תכונות איברי הקבוצה. למשל הנוסחה  z\} הוא מספר שלם חיובי זוגי  A=\{z:, מגדירה את הקבוצה שאבריה הם כל המספרים הטבעיים הזוגיים (ורק הם).
היחס הבסיסי בין איבר לקבוצה הוא השייכות ביניהם. כאשר איבר  \ x שייך לקבוצה  \ A מסמנים זאת בצורה  x\in A ונאמר ש־ \ A כוללת את  \ x או ש־ \ x שייך ל־ \ A, אם אינו שייך נסמן זאת  x\not \in A. קבוצה שאין בה איברים קרויה הקבוצה הריקה, שסימנה  \emptyset .
מקובל לחלק קבוצות לפי גודלן, או עוצמתן:
קבוצה בעלת עוצמה סופית, או קבוצה סופית, היא קבוצה שבה מספר סופי של איברים (גם הקבוצה הריקה היא קבוצה סופית).
קבוצה שמכילה אינסוף איברים היא בעלת עוצמה אינסופית, או קבוצה אינסופית.
קבוצות אינסופיות ניתן להגדיר רק על ידי כלל המגדיר את אברי הקבוצה – אך יש כללים שהשימוש בהם יוצר פרדוקסים. כדי להימנע מפרדוקסים כאלו, נוצרה תורת הקבוצות האקסיומטית. בתורה זו כל האובייקטים באשר הם, הם קבוצות, ולכן כל איבר הוא בעצמו קבוצה.
דוגמאות

כלב הוא איבר בקבוצה {כלב, חתול, צרצר} ולכן נסמן {כלב, חתול, צרצר}  \in  כלב. פיל איננו איבר בקבוצה זו ולכן נסמן {כלב, חתול, צרצר}  \notin  פיל. זוהי קבוצה סופית בעלת שלושה איברים.
תהי S הקבוצה {x הוא\היא אזרח.ית סין בתאריך 5.2.2024: x} S=: כל אזרח של סין בתאריך המצוין הוא איבר ב־ S. בפרט  S  \in  חו ג'ינטאו. זוהי קבוצה סופית שמספר איבריה גדול מאוד, וייתכן שמספר זה אינו ידוע.
3 הוא איבר בקבוצת כל המספרים החיוביים השלמים שהיא קבוצה אינסופית. נסמן את השיוך כך: {כל המספרים החיוביים השלמים}  \in  3.
אושוויץ מונוביץ

| --- | --- |

סדנאות מלאכה של אי גה פארבן באושוויץ-מונוביץ
 מידע כללי
 סוג:  מחנה עבודה, מחנה ריכוז
 מדינה:  פולין
 מחוז:  מונוביץ 
 שמות אחרים:  נקרא גם מונוביץ-בונה ואושוויץ III
 מחנות נלווים:  אושוויץ, פירסטנגרובה
 תאריכים
 תאריך הקמה:  אוקטובר 1942
 תאריך סגירה:  18 בינואר 1945
 תאריך שחרור:  27 בינואר 1945
 אוכלוסייה
 מפקדי המחנה:  היינריך שוורץ
 צבא משחרר:  הצבא האדום
 מספר אסירים בשיא:  כ-12,000
 השתייכות האסירים:  הרוב יהודים, וכן פושעים ואסירים
 נתונים
 מספר הנספים:  כ-10,000
 קואורדינטות:  50°1′39″N 19°17′17″E﻿ / ﻿50.02750°N 19.28806°E﻿ / 50.02750; 19.28806
  (למפת פולין מוגדלת) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיאושוויץ מונוביץ(למפת פולין רגילה) ורשה לודז' ורוצלב גדנסק קרקוב פוזנן ביאליסטוק שצ'צ'ין לובלין קטוביץ קיילצה בידגושץ' אולשטין צ'כיה סלובקיה ליטא בלארוס אוקראינה רוסיה - מחוז קלינינגרד  ג ר מ נ י ה  הים הבלטיאושוויץ מונוביץ(למפת פרובינציית פולין קטן רגילה) קרקוב טרנוב נובי סונץ' אושוויינצ'ים שוויינטוקז'יסקיה שלזיה פ ו ד ק ר פ צ ק י ה סלובקיהאושוויץ מונוביץ(למפת פרובינציית פולין קטן מוגדלת) קרקוב טרנוב נובי סונץ' אושוויינצ'ים שוויינטוקז'יסקיה שלזיה פ ו ד ק ר פ צ ק י ה סלובקיהאושוויץ מונוביץ
 
 
אזור אושוויץ
אושוויץ מונוביץ (בגרמנית: KZ Auschwitz III Monowitz), אשר נקרא גם בכינויים מונוביץ-בונה ואושוויץ III, היה תת-מחנה של מחנה אושוויץ שהוקם על ידי גרמניה הנאצית בפולין. היה אחד משלושת המחנות הראשיים שהרכיבו את מתחם אושוויץ, וכלל 45 תתי-מחנות סביבו. המחנה נקרא על שם העיירה הפולנית מונוביץ (שמה בפולנית: Monowice) בה נבנה, בשטחה הדרום-מערבי של פולין הכבושה.
היסטוריה

המחנה הוקם באוקטובר 1942, לבקשת בכירי תאגיד אי גה פארבן שרצו עובדי כפייה שיעבדו במפעל בונה-ורקה הסמוך. השם "בונה" נגזר מגומי סינתטי המורכב מיחידות חוזרות של בוטאדיאן וכן מהסימול הכימי של נתרן (Na), תהליך זה של יצירת גומי פותח בגרמניה. מגוון של תאגידים גרמניים אחרים הקימו אף הם מפעלים בקרבת מונוביץ על מנת לנצל את עובדי הכפייה לתועלתם, דוגמת תאגיד סימנס. יצרנית הנשק הגרמנית קרופ בנתה אף היא מפעלי ייצור בקרבת מונוביץ.
היסטוריה > הפצצת מחנה מונוביץ

בעלות הברית הפציצו מפעלים שונים של חברת אי גה פארבן במונוביץ ארבע פעמים במהלך המלחמה:
גל התקיפה הראשון אירע ב-20 באוגוסט 1944, על ידי 127 מטוסי B-17 מבצר מעופף של להק 15 של חיל האוויר האמריקאי שהמריאו מפוג'יה איטליה. ההפצה החל בשעה 10:32 בלילה ונמשכה 28 דקות. כמות כוללת של 1,336 פצצות טי-אן-טי במשקל 227 ק"ג כל אחת, הוטלו מגובה של כ-8,000 מטרים עד 9,000 מטרים.
ב-13 בספטמבר 1944, 96 מטוסי B-24 ליברייטור הפציצו את מונוביץ בהפצצה אווירית שנמשכה 13 דקות.
התקיפה השלישית ארעה ב-18 בדצמבר 1944 על ידי שני מטוסי B-17 ו-47 מטוסי B-24, שהטילו יחד כמות כוללת של פצצות במשקל של כ-198 טונות.
התקיפה הרביעית והאחרונה על המחנה ארעה ב-26 בדצמבר 1944 על ידי 95 מטוסי B-24, שהטילו יחד כמות כוללת של פצצות במשקל של כ-309 טונות.
היסטוריה > פינוי המחנה ושחרור המחנה

ב-18 בינואר 1945, רוב האסירים שיכלו ללכת פונו מן המחנה. הם הוצעדו בצעדת מוות לעיר גליוויץ, שבה שכן תת-מחנה של מונוביץ ליד הגבול עם צ'כיה. משם נלקחו ברכבות למחנות בוכנוואלד ומאוטהאוזן. יתר האסירים שוחררו ב-27 בינואר 1945 על ידי חיילי וקציני הצבא האדום שהגיעו לשערי אושוויץ ביום זה.
היסטוריה > פינוי המחנה ושחרור המחנה > אסירים מוכרים

הסופר והכימאי פרימו לוי.
ויקטור פרץ, מתאגרף יהודי מקצועי מתוניסיה, נפטר בצעדת המוות ב-22 בינואר 1945.
פול שטיינברג, שהעלה על הכתב את זיכרונותיו מהמלחמה בספר שיצא לאור בשנת 1996, היה אף הוא בצעדה. הוא שוחרר בהמשך על ידי הצבא האמריקאי במחנה בוכנוואלד.
העיתונאי ז'אן אמרי.
השחיין אלפרד נקש.
העיתונאי נח קליגר.
לאחר המלחמה

ברנרד רקרס, שהיה "קומנדופיהרר" בשנת 1943, אחראי על המסדרים במונוביץ בונה, נשפט למאסר עולם בשנת 1953 בגין רצח אסירים, קיבל חנינה בשנת 1971 ומת בשנת 1980.
מה שנותר מהמתחם התעשייתי של בונה ורקה הועבר לידם של שתי חברות פולניות: "Chemoservis-Dwory S.A" שמייצרת מבנים ממתכת, יסודות לבניינים בעל שלד מתכתי וטנקים, וחברת "Synthos Dwory Sp" שמייצרת גומי סינתטי, לטקס ופוליסטירן יחד עם חומרים כימיים אחרים. שלא כמו במתחם בונה ורקה, לא ניתן לראות שרידים ממחנה מונוביץ עצמו.
ראו גם

משפט אי גה פארבן
משפט קרופ
משפט פליק
השתתפות המגזר הפרטי בפשעי הנאצים
הערות שוליים

↑  אליהו היימן, עדות ליד ושם, באתר YouTube.
| מחנות ריכוז, עבודה והשמדה במלחמת העולם השנייה |
| --- | --- | --- |
| גרמניה | אוהרדרוף • אורניינבורג • ארבייטסדורף • באד זאולגאו • בוכנוואלד • בורגאו • גרמרינג • דורה-מיטלבאו • דכאו • הינצרט • וובלין • זקסנבורג • זקסנהאוזן • טירקהיים • כלא שפנדאו • ליכטנבורג • מלכוב • קאופרינג • קולדיץ • מילדורף • ברלין-מרצאן • נוינגמה • נידרהאגן • פלוסנבירג • קולומביה האוס • ראוונסבריק • ריימסדורף • מחנות המשנה של זקסנהאוזן • מחנות המשנה של דכאו • אלאך • פורטה וסטפליקה • טאוכה |  |
| פולין | אושוויץ • בלז'ץ • חלמנו • טרבלינקה • מיידנק • סוביבור • אושוויץ מונוביץ • בודזין • בלכהמר • גנשובקה • גרוס-רוזן • זאסלאב • טרווניקי • יאבוז'נו • ינובסקה • אלטהאמר • ורשה • פוסטקוב • סקרז'יסקו-קמיינה • פירסטנגרובה • פלאשוב • קונסקובולה• קיטליץ טרייבן • שטוטהוף |  |
| קרואטיה | ג'קובו • גוספיץ' • דניצה • וילה לובוריץ' • טניה • יאסטרברסקו • יאסנובאץ • ידובנו • לובורגראד • גורניה רייקה • קרסטינץ • מטאינה • סטארה גראדישקה • סלאנה • קרושצ'יצה |  |
| צרפת | בון לה רולנד • גירס • דראנסי • ויטל • מבצר רומנוויל • סטפו • נאצוויילר-שטרוטהוף • סן סיפריאן • ריווזאלט • ורנה • מיל • רסבדו • פיטיבייה • קומפיין |  |
| איטליה | פוסולי • פרמונטי די טרזיה • ריזיירה די סן סאבה • ראב • בולצאנו |  |
| אוסטריה | אבנזה • גוזן • מאוטהאוזן • שטרסהוף • גונסקירכן |  |
| בולגריה | גונדה וודה • סומוביט • צ'כלרה |  |
| הולנד | התיאטרון ההולנדי • וסטרבורק • אמרספורט • פוכט |  |
| סרביה | בור • באנייצה • דולאג 183 • טופובסקה שופה • צרווני קרסט • סיימישטה |  |
| ליטא, לטביה ואסטוניה | יונגפרנהוף • סלספילס • קייזרוואלד • ואיווארה • קלוגה • קובנה • קייליס • HPK |  |
| בלארוס, אוקראינה ורוסיה | אקמצ'טקה • סירץ • מאלי טרוסטינץ |  |
| מחוץ לאירופה | ג'אדו • גריאן (ער') • יפרן (ער') • בוקבוק • סידי עזאז • ספקס) • ביזרטה |  |
| אחר | Ostindustrie • אולדרני • טרזיינשטט • מחנה המשפחות (טרזיינשטט) • טרגו ז'יו • חיידרי • סרד • ג'אדו • מכלן • מונופול • מחנות הריכוז הפיניים במזרח קרליה • קישטרצ'ה  |  |
פורטל השואה
| --- | --- |
בקרת זהויות :  NLI: 987007304522905171  GND: 4245809-2  LCCN: no00051472  VIAF: 122077795   WorldCat (עם VIAF): 122077795 
מתחם המפעלים בונה-ורקה
צילום אווירי של מחנה אושוויץ בו ניתן לראות את מחנה I, מחנה II בירקנאו ומחנה III מונוביץ
איברהימה במבה

איברהימה קאדר אריאל במבה (באיטלקית: Ibrahima Kader Ariel Bamba; נולד ב-22 באפריל 2002 בורצ'לי שבאיטליה) הוא כדורגלן איטלקי המשחק בעמדת הבלם בקבוצת ויטוריה דה גימארייש מליגת העל הפורטוגלית.
קריירת מועדונים

במבה גדל במחלקת הנוער של פרו ורצ'לי. בשנת 2020 עבר לוויטוריה דה גימארייש, והחל לשחק בקבוצת המילואים של המועדון. ב-27 בפברואר 2022 ערך את הופעת הבכורה שלו בקבוצה הראשונה של המועדון, בהפסד 3-0 לבנפיקה ליסבון במסגרת המחזור ה-24 בליגת העל הפורטוגלית לעונת 2021/2022.
הערות שוליים

↑  Bamba, jovem médio do V. Guimarães, à espreita de uma estreia de luxo באתר O Jogo, ‏ 8 באפריל 2022 (בפורטוגזית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "איברהימה במבה".
אופל אולימפיה A

| --- | --- |

Opel Olympia A
 מאפיינים כלליים
 יצרן:  אופל
 שנות ייצור:  1967–1970
 יחידות שיוצרו:  80,637
 הרכבה:  גרמניה גרמניה
 מודל אחריו:  אופל אסקונה A
 אורך:  4,182 מ"מ
 רוחב:  1,753 מ"מ
 גובה:  1,354–1,400 מ"מ
 משקל:  770–880 ק"ג
 בסיס גלגלים:  2,416 מ"מ
 מפרט טכני
 מנוע:  4 צילינדרים, 1,078 סמ"ק המפיק 60 כ"ס ב-5,200 סל"ד, יחס דחיסה 9.2:1  4 צילינדרים, 1,698 סמ"ק המפיק 75 כ"ס ב-5,200 סל"ד, יחס דחיסה 9.5:1  4 צילינדרים, 1,879 סמ"ק המפיק 90 כ"ס ב-5,100 סל"ד, יחס דחיסה 9.5:1
 מהירות מרבית:  140 קמ"ש (דגם 1.1 ליטר המפיק 60 כ"ס)  153 קמ"ש (דגם 1.7 ליטר המפיק 75 כ"ס)  168 קמ"ש (דגם 1.9 ליטר המפיק 90 כ"ס)
אופל אולימפיה A (בגרמנית: Opel Olympia A) היא מכונית משפחתית, מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1967–1970 בגרמניה.
"אופל אולימפיה A"

יוצרו 80,637 יחידות.
מנוע קדמי.
מנועי בנזין.
5 נוסעים (דגם סדאן).
תאוצה בין 0–100 קמ"ש היא 17.0 שניות (דגם 1.1 ליטר המפיק 60 כ"ס).
תאוצה בין 0–100 קמ"ש היא 14.0 שניות (דגם 1.7 ליטר המפיק 75 כ"ס).
תאוצה בין 0–100 קמ"ש היא 11.0 שניות (דגם 1.9 ליטר המפיק 90 כ"ס).
"אופל אולימפיה A" > דגמים

"1100 SR" (דגם "1.1 L").
"1700 S" (דגם "1.7 L").
"1900 S" (דגם "1.9 SR").
תצורות "אופל אולימפיה A"

4 דלתות – סדאן בתצורה פסטבק.
2 דלתות – סדאן בתצורה פסטבק.
2 דלתות – קופה (דגמים: "Olympia Coupé 1.7 L", "Olympia Coupé 1.9 SR").
תמונות

"אופל אולימפיה A", בתצורה 4 דלתות פסטבק
"אופל אולימפיה A", בתצורה 4 דלתות פסטבק
"אופל אולימפיה A", בתצורה 2 דלתות פסטבק, שנת 1970
"אופל אולימפיה A", בתצורה 2 דלתות פסטבק
"אופל אולימפיה A", בתצורה 2 דלתות פסטבק, שנת 1967
"אופל אולימפיה A", בתצורה 2 דלתות פסטבק, שנת 1968
"אופל אולימפיה A", שנת 1968
"אופל אולימפיה A" בתצורה קופה
"אופל אולימפיה A" בתצורה קופה, שנת 1969
"אופל אולימפיה A" בתצורה קופה
ראו גם

אופל
אופל קפיטן
אופל אדמירל
הערות שוליים

↑  "אופל אולימפיה A" (בגרמנית) kadett-b-und-olympia-a-club
↑  "אופל אולימפיה A" web.archive.org/web/20090203131432
↑  "אופל אולימפיה A", שנת 1967 autosclassiques.blogspot.com/2011/01/opel-olympia-1967
↑  "אופל אולימפיה A" car.info/en-se/opel/olympia
איבנדרו בורז'ס סאנצ'ס

איבנדרו בורז'ס סאנצ'ס (בלוקסמבורגית: Yvandro Borges Sanches; נולד ב-24 במאי 2004 בלוקסמבורג שבלוקסמבורג) הוא כדורגלן לוקסמבורגי המשחק בעמדת הקשר ההתקפי בניימכן מליגת העל ההולנדית בהשאלה מקבוצת בורוסיה מנשנגלדבך מהבונדסליגה ובנבחרת לוקסמבורג.
קריירת מועדונים

סאנצ'ס גדל במחלקת הנוער של ראסינג אף. סי. יוניון לוקסמבורג, ובשנת 2020 הגיע למחלקת הנוער של בורוסיה מנשנגלדבך מהבונדסליגה.
קריירה בינלאומית

ב-4 בספטמבר 2021 ערך סאנצ'ס את הופעת הבכורה שלו בנבחרת לוקסמבורג, כשנכנס כמחליף בדקות האחרונות בהפסד 1–4 לנבחרת סרביה במסגרת מוקדמות מונדיאל 2022. ב-7 בספטמבר, בהופעתו השנייה במדי הנבחרת, הבקיע את שער הבכורה שלו, בתיקו 1-1 נגד נבחרת קטר במשחק ידידות.
אופל אסטרה G

| --- | --- |

Opel Astra G
 מאפיינים כלליים
 יצרן:  אופל
 שנות ייצור:  1998 – 2005
 הרכבה:  גרמניה גרמניה  פולין פולין (בין השנים 2009 - 2003)  בלגיה בלגיה  רוסיה רוסיה  בריטניה בריטניה  ברזיל ברזיל  דרום אפריקה דרום אפריקה  איטליה איטליה (דגמים: קופה וקבריולה "Bertone")  אוקראינה אוקראינה  מצרים מצרים
 מודל קודם:  אופל אסטרה F
 מודל אחריו:  אופל אסטרה H
 אורך:  4,111 – 4,288 מ"מ
 רוחב:  1,709 מ"מ
 גובה:  1,390 – 1,465 מ"מ
 משקל:  1,070 – 1,400 ק"ג
 בסיס גלגלים:  2,606 – 2,611 מ"מ
 מפרט טכני
 מנוע:  מנועי בנזין 4 צילינדרים, 1,199 סמ"ק המפיק 65 כ"ס, 75 כ"ס  4 צילינדרים, 1,389 סמ"ק המפיק 90 כ"ס  4 צילינדרים, 1,364 סמ"ק המפיק 90 כ"ס  4 צילינדרים, 1,598 סמ"ק המפיק 75 כ"ס, 84 כ"ס, 101 כ"ס, 103 כ"ס  4 צילינדרים, 1,796 סמ"ק המפיק 116 כ"ס, 125 כ"ס  4 צילינדרים, (16V) 1,998 סמ"ק המפיק 136 כ"ס, 160 כ"ס, 200 כ"ס (מגדש טורבו  4 צילינדרים, (16V) 2,198 סמ"ק המפיק 147 כ"ס ב-6,000 סל"ד מנועי טורבו-דיזל 4 צילינדרים, 1,700 סמ"ק המפיק 68 כ"ס  4 צילינדרים, 1,686 סמ"ק המפיק 75 כ"ס, 80 כ"ס  4 צילינדרים, 1,995 סמ"ק המפיק 82 כ"ס, 101 כ"ס  4 צילינדרים, 2.172 סמ"ק המפיק 125 כ"ס
 הילוכים:  תמסורת ידנית - 5 מהירויות  תמסורת ידנית - 6 מהירויות  תמסורת אוטומטית - 4 מהירויות
אופל אסטרה G (בגרמנית: Opel Astra G) היא מכונית משפחתית קטנה קומפקטית, מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 1998–2005.
"אופל אסטרה G"

במבחני התרסקות של ארגון יורו NCAP, שנערכו בפברואר 1999 הוענקו לדגם "אופל אסטרה G" ארבעה כוכבים מתוך חמישה כוכבים לסכום הנקודות מההתרסקות האישית.
מנוע קדמי.
סוג הנעה: הנעה קדמית.
סוגי מנוע: מנועי בנזין, מנועי דיזל.
סוג הנעה: הנעה קדמית.
5 נוסעים (דגם סדאן).
בשנת 1999 זכתה במקום השני בתחרות מכונית השנה באירופה.
תצורות "אופל אסטרה g"

4 דלתות - סדאן.
2 דלתות - סדאן.
5 דלתות - האצ'בק.
2 דלתות - קופה.
2 דלתות - קבריולה.
5 דלתות - סטיישן.
3 דלתות - מסחרית.
תמונות

"אופל אסטרה G" בתצורה 5 דלתות
"אופל אסטרה G" בתצורה 2 דלתות
"אופל אסטרה G" בתצורה 4 דלתות
"אופל אסטרה G"
"אופל אסטרה G" בתצורה 4 דלתות
"אופל אסטרה G" בתצורה 2 דלתות
"אופל אסטרה G" דגם "3T opc" - קופה
"אופל אסטרה G" - קופה
"אופל אסטרה G" - קבריולה
"אופל אסטרה G" - קופה "Bertone"
"אופל אסטרה G" דגם "opc" - סטיישן
"אופל אסטרה G" - סטיישן
"אופל אסטרה G" - סטיישן
"אופל אסטרה G" - 3 דלתות מסחרית
"אופל אסטרה G" - סטיישן, מונית
"אופל אסטרה G" - ניידת משטרה
"אופל אסטרה G" - ניידת משטרה במשטרת פולין
"אופל אסטרה G" - ניידת משטרה ב-ברלין
"אופל אסטרה G" - דגם סטיישן, ניידת משטרה ב-סלובניה
ראו גם

אופל
אופל אסטרה
אופל קדט D
אופל קדט E
אופל קפיטן
אופל אדמירל
הערות שוליים

↑  "אופל אסטרה F" - מפרט טכני automobile-catalog.com/model/opel/astra_f
↑  "אופל אסטרה G" - מפרט automobile-catalog.com/model/opel/astra_g
↑  "אופל אסטרה G" car.info/en-se/opel/astra/g
↑  "אופל אסטרה G" - מבחן התרסקות adac.de/_ext/itr/tests/Crashtest/CTOpelAstra
↑  "אופל אסטרה G" - סטיישן metanoauto.com/modules.php
איברהימה קונה

איברהימה קונה (בצרפתית: Ibrahima Koné; נולד ב-16 ביוני 1999 בבמקו שבמאלי) הוא כדורגלן מאלי המשחק בעמדת החלוץ בקבוצת אלמריה מהלה ליגה ובנבחרת מאלי.
קריירת מועדונים

קונה גדל במחלקת הנוער של CO במקו. ב-9 בפברואר 2018 חתם בהוגסונד מליגת העל הנורווגית. ב-14 בינואר 2020 הושאל למשך חצי עונה לאדנה דמירספור מהליגה הטורקית השנייה.
ב-10 בינואר 2021 חתם קונה על חוזה לשלוש עונות בסרפסבורג 08 מליגת העל הנורווגית.
ב-31 בינואר 2022 חתם לארבע וחצי שנים בלוריאן מליגת העל הצרפתית.
ב-16 באוגוסט 2023 חתם קונה על חוזה ל-5 שנים באלמריה מהלה ליגה.
קריירה בינלאומית

ב-22 ביולי 2017 ערך קונה את הופעת הבכורה שלו בנבחרת מאלי, בניצחון 0–4 על נבחרת גמביה במסגרת מוקדמות אליפות האומות האפריקאיות 2018. הוא הבקיע שלושער במשחק זה.
הוא נכלל בסגל נבחרת מאלי לקראת טורניר גביע אפריקה לאומות 2021.
הערות שוליים

↑  KONÉ UT 2021 באתר הרשמי של הוגסונד, 9 בפברואר 2018 (בנורווגית)
↑  Bekreftet: Kraftspiss klar for Sarpsborg 08 באתר Sarpsborg Arbeiderblad, ‏ 10 בינואר 2021 (בנורווגית)
↑  Paul-Marie Gouzerh, Ibrahima Koné, un Aigle chez les Merlus !, FC Lorient, ‏2022-01-31 (בצרפתית)
↑  El Almería refuerza su ataque con Ibrahima Koné, www.udalmeriasad.com (בספרדית)
| נבחרת מאלי – גביע אפריקה לאומות 2021 |
| --- | --- | --- |
|  1 מונקורו •  2 המ. טראורה •  3 ש. טראורה •  4 א. היידארה •  5 קויאטה •  6 מ. היידארה •  7 דומבייה •  8 סמאסקו •  9 טורה •  10 ק. קוליבאלי •   11 ל. קוליבאלי •  12 סיסאקו • 13 ס. קוליבאלי •  14 א. טראורה • 15 פופאנה • 16 דיארה • 17 סאקו • 18 קונה • 19 ג'נפו • 20 ביסומה • 21 א.נ. טראורה • 22 דיאוורה • 23 דיאנג • 24 סמאקה • 25 סינאיוקו • 26 קמארה • 27 קואמה • 28 הא. טראורה • מאמן: מגאסובה |  1 מונקורו •  2 המ. טראורה •  3 ש. טראורה •  4 א. היידארה •  5 קויאטה •  6 מ. היידארה •  7 דומבייה •  8 סמאסקו •  9 טורה •  10 ק. קוליבאלי •   11 ל. קוליבאלי •  12 סיסאקו • 13 ס. קוליבאלי •  14 א. טראורה • 15 פופאנה • 16 דיארה • 17 סאקו • 18 קונה • 19 ג'נפו • 20 ביסומה • 21 א.נ. טראורה • 22 דיאוורה • 23 דיאנג • 24 סמאקה • 25 סינאיוקו • 26 קמארה • 27 קואמה • 28 הא. טראורה • מאמן: מגאסובה | מאלי |
אופל אסטרה J

| --- | --- |

Opel Astra J בתצורה 5 דלתות הצ'בק
 מאפיינים כלליים
 נקרא גם:  Opel GTC  Buick Excelle XT  Holden Astra GTC  Vauxhall Astra
 יצרן:  אופל
 שנות ייצור:  2009 – 2018
 הרכבה:  פולין פולין  בריטניה בריטניה
 מודל קודם:  אופל אסטרה H
 מודל אחריו:  אופל אסטרה K
 חברת אם:  ג'נרל מוטורס (עד מרץ 2017)  קבוצת PSA (ממרץ 2017)
 אורך:  4,419–4,698 מ"מ
 רוחב:  1,814–1,840 מ"מ
 גובה:  1,412–1,535 מ"מ
 משקל:  1,373–1,613 ק"ג
 בסיס גלגלים:  2,685–2,695 מ"מ
 מפרט טכני
 מנוע:  מנועי בנזין 4 צילינדרים, 1,248 סמ"ק המפיק 95 כ"ס  4 צילינדרים, 1,364 סמ"ק המפיק 120 כ"ס, 140 כ"ס (מגדש טורבו)  4 צילינדרים, 1,398 סמ"ק המפיק 87 כ"ס, 100 כ"ס  4 צילינדרים, 1,598 סמ"ק המפיק 115 כ"ס  4 צילינדרים, 1,598 סמ"ק המפיק 170 כ"ס, 180 כ"ס, 200 כ"ס (מגדש טורבו)  4 צילינדרים, (16V) 1,998 סמ"ק המפיק 280 כ"ס (מגדש טורבו) מנועי טורבו-דיזל 4 צילינדרים, 1,248 סמ"ק המפיק 95 כ"ס  4 צילינדרים, 1,598 סמ"ק המפיק 110 כ"ס  4 צילינדרים, 1,686 סמ"ק המפיק 110 כ"ס, 125 כ"ס, 130 כ"ס  4 צילינדרים, 1,956 סמ"ק המפיק 160 כ"ס, 195 כ"ס
אופל אסטרה J (בגרמנית: Opel Astra J) היא מכונית משפחתית קטנה קומפקטית, מתוצרת יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, שיוצרה בין השנים 2009–2018.
החל ממרץ 2017, "אופל" היא בבעלות מלאה של קבוצת PSA הצרפתית.
"אופל אסטרה J"

מנוע קדמי.
סוג הנעה: הנעה קדמית.
סוגי מנוע: מנועי בנזין, מנועי דיזל.
סוג הנעה: הנעה קדמית.
5 נוסעים (דגם סדאן 4 דלתות, דגם הצ'בק 5 דלתות).
"אופל אסטרה J" > סדרות

סדרה ראשונה - יוצרה בין השנים 2009–2012.
סדרה שנייה - יוצרה בין השנים 2013–2018.
תצורות "אופל אסטרה J"

4 דלתות - סדאן.
3 דלתות - האצ'בק.
5 דלתות - האצ'בק.
3 דלתות - קופה - הצ'בק (דגם "GTC", דגם "GTC OPC").
5 דלתות - סטיישן.
תמונות

"אופל אסטרה J" בתצורה 4 דלתות - סדאן
"אופל אסטרה J" בתצורה 4 דלתות - סדאן
"אופל אסטרה J" בתצורה 4 דלתות - סדאן
"אופל אסטרה J" דגם "(AS) 1.4 Turbo" בתצורה 5 דלתות הצ'בק שנת 2012
"אופל אסטרה J" דגם "(AS) 1.4 Turbo" בתצורה 5 דלתות הצ'בק שנת 2012
"אופל אסטרה J" - מבט לתא הנהג ו-לוח מחוונים
"אופל אסטרה J" דגם "GTC"
"אופל אסטרה J" דגם "GTC 1.6 Turbo", שנת 2012
"אופל אסטרה J"
"אופל אסטרה J" דגם " 1.4 Turbo ECOTEC Sport " - סטיישן
"אופל אסטרה J" - סטיישן
ראו גם

אופל
אופל אסטרה
אופל קדט D
אופל קדט E
אופל קפיטן
אופל אדמירל
הערות שוליים

↑  "אופל אסטרה H" - קטלוג automobile-catalog.com/model/opel/astra
↑  "אופל אסטרה J" irmscher.com/uk/opel-products/astra/astra-j
↑  ג'נרל מוטורס מוכרת את אופל לקבוצת PSA autoguide.com/auto-news/2017/03/gm-officially-sells-opel-to-france-s-psa-group
↑  "אופל אסטרה J" - מפרט automobile-catalog.com/model/opel/astra_j
↑  "אופל אסטרה J" car.info/en-se/opel/astra
↑  "אופל אסטרה J" מתיחת פנים car.info/en-se/opel/astra/j-facelift
↑  "אופל אסטרה J" סטיישן, שנת 2015 (בגרמנית) autobild.de/artikel/opel-astra-sports-tourer-2015
איברהים קונה

איברהים קונה (בצרפתית: Ibrahim Koné; נולד ב-5 בדצמבר 1989) הוא כדורגלן גינאי-איווארי המשחק בעמדת השוער בפאולה היברניאנס.